stanford-oval/wikipedia huggingface dataset:
Työväenpuolue (Yhdistynyt kuningaskunta)
Historia > Gordon Brownin johdolla oppositioon, Ed Miliband ja Jeremy Corbyn

Puolueen tulevasta johtajasta ehdittiin keskustella jo vuosia, kunnes Blairia seurasi valtiovarainministeri Gordon Brown kesäkuussa 2007. Brown tuli samalla myös pääministeriksi, mutta hävisi vuoden 2010 hajotusvaaleissa konservatiiveille ja Työväenpuolue joutui oppositioon. Tämän jälkeen Brown erosi puheenjohtajan paikalta ja hänen seuraajakseen valittiin vasenta laitaa edustanut Ed Miliband. Miliband erosi kevään 2015 vaalitappion jälkeen, ja kansanedustajien täyte-ehdokkaaksi valitsema laitavasemmistolainen Jeremy Corbyn valittiin yllättäen puheenjohtajaksi syksyllä 2015. Työväenpuolue sai myös lisää paikkoja vuoden 2017 vaaleissa, vaikkei yltänytkään enemmistöön.
Swansean yliopiston ja Sunday Times -lehden selvityksen mukaan lähes 6 500 venäläistä Twitter-tiliä, ainakin osa botteja, ylisti Corbyniä ja arvosteli konservatiiveja tavoitteena vaikuttaa vuoden 2017 parlamenttivaaleihin. Ne tavoittivat miljoonia äänestäjiä yrityksessään kääntää vaalien voitto työväenpuolueelle. Vaaleissa konservatiivit menettivät 12 paikkaa ja joutuivat ottamaan tuekseen Pohjois-Irlannin demokraattisen unionistipuolueen (DUP) jatkaakseen vallassa.
Helmikuussa 2019 työväenpuolueen parlamentin edustajien määrä aleni 249 edustajaan, kun siitä erosi omaksi ryhmäkseen seitsemän edustajaa, jotka ottivat nimekseen Itsenäinen parlamenttiryhmä. Ryhmä syyttää työväenpuoluetta fanaattisuudesta, äärivasemmistolaisuudesta, juutalaisvastaisuudesta ja brexitiin liittyvästä petoksesta. Kyseessä on suurin edustajien ero työväenpuolueesta vuoden 1981 jälkeen.
Vuoden 2019 joulukuussa käytiin aikaistetut parlamenttivaalit Brexitin vuoksi. Ne olivat Corbynin kannalta elämän ja kuoleman vaalit. Konservatiivipuolue voitti selvällä enemmistöllä, ja työväenpuolue koki murskatappion. Tulos oli työväenpuolueen huonoin sitten vuoden 1935. Syynä heikkoon tulokseen pidettiin Corbynin liian vasemmistolaista linjaa ja epäselvää EU-kantaa. Corbyn ilmoittikin eroavansa tehtävästään.
Historia > Paluu maltilliseen vasemmistolaisuuteen

Laitavasemmistolaisena pidetyn Corbynin jälkeen puolueen puheenjohtajaksi nousi huhtikuussa 2020 maltillinen sosiaalidemokraatti Keir Starmer. Tämä voitti puheenjohtajavaalissa ylivoimaisesti ”corbynilaisen” Rebecca Long-Baileyn ja oikeistodemari Lisa Nandyn. Starmer on toisen kauden kansanedustaja, joka on tullut tunnetuksi myös ihmisoikeusjuristina.
Starmerin johdolla työväenpuolue voitti vuoden 2024 parlamenttivaalit ja saavutti historansa toiseksi suurimman paikkamäärän alahuoneessa.
Irlannin-politiikka

Labour on tukenut Irlannin yhtenäisyyttä jo vuosia. Aiemmin puolue ei hyväksynyt Pohjois-Irlannin asukkaiden jäsenhakemuksia, vaan ohjasi heidät Pohjois-Irlannin sosiaalidemokraattisen ja työväenpuolueen (SDLP) riveihin. Vuonna 2003 puolueessa päädyttiin kuitenkin muuttamaan sääntöjä, sillä lakiteknisesti jäsenhakemusten hylkääminen asuinpaikan perusteella oli heikosti perusteltavissa. Puolue ei edelleenkään osallistu vaaleihin Pohjois-Irlannissa.
Puheenjohtajat

Keir Hardie, 1906–1908
Arthur Henderson, 1908–1910
George Nicoll Barnes, 1910–1911
Ramsay MacDonald, 1911–1914
Arthur Henderson, 1914–1917
William Adamson, 1917–1921
John Robert Clynes, 1921–1922
Ramsay MacDonald, 1922–1931
Arthur Henderson, 1931–1932
George Lansbury, 1932–1935
Clement Attlee, 1935–1955
Hugh Gaitskell, 1955–1963
George Brown, 1963 (vt.)
Harold Wilson, 1963–1976
James Callaghan, 1976–1980
Michael Foot, 1980–1983
Neil Kinnock, 1983–1992
John Smith, 1992–1994
Margaret Beckett, 1994 (vt.)
Tony Blair, 1994–2007
Gordon Brown, 2007–2010
Harriet Harman, 2010 (vt.)
Ed Miliband, 2010–2015
Harriet Harman, 2015 (vt.)
Jeremy Corbyn, 2015−2020
Keir Starmer, 2020–
Vaalimenestys parlamenttivaaleissa

| Vaalit | Puheenjohtaja | Ääniä | Ääniosuus % | Paikkoja |
| --- | --- | --- | --- | --- |
| 1900 | Hardie, KeirKeir Hardie | 62 698 | 1,8 | 2 / 670  |
| 1906 | Hardie, KeirKeir Hardie | 321 663 | 5,7 | 29 / 670  |
| tammikuu 1910 | Henderson, ArthurArthur Henderson | 505 657 | 7,6 | 40 / 670  |
| joulukuu 1910 | Barnes, George NicollGeorge Nicoll Barnes | 371 802 | 7,1 | 42 / 670  |
| 1918 | Adamson, WilliamWilliam Adamson | 2 245 777 | 20,8 | 57 / 707  |
| 1922 | Clynes, J. R.J. R. Clynes | 4 237 349 | 29,7 | 142 / 615  |
| 1923 | MacDonald, RamsayRamsay MacDonald | 4 439 780 | 30,7 | 191 / 615  |
| 1924 | MacDonald, RamsayRamsay MacDonald | 5 489 087 | 33,3 | 151 / 615  |
| 1929 | MacDonald, RamsayRamsay MacDonald | 8 370 417 | 37,1 | 287 / 615  |
| 1931 | Henderson, ArthurArthur Henderson | 6 649 630 | 30,9 | 52 / 615  |
| 1935 | Attlee, ClementClement Attlee | 8 325 491 | 38,0 | 154 / 615  |
| 1945 | Attlee, ClementClement Attlee | 11 967 746 | 48,0 | 393 / 640  |
| 1950 | Attlee, ClementClement Attlee | 13 266 176 | 46,1 | 315 / 625  |
| 1951 | Attlee, ClementClement Attlee | 13 948 883 | 48,8 | 295 / 625  |
| 1955 | Attlee, ClementClement Attlee | 12 405 254 | 46,4 | 277 / 630  |
| 1959 | Gaitskell, HughHugh Gaitskell | 12 216 172 | 43,8 | 258 / 630  |
| 1964 | Wilson, HaroldHarold Wilson | 12 205 808 | 44,1 | 317 / 630  |
| 1966 | Wilson, HaroldHarold Wilson | 13 096 629 | 48,0 | 364 / 630  |
| 1970 | Wilson, HaroldHarold Wilson | 12 208 758 | 43,1 | 288 / 630   |
| helmikuu 1974 | Wilson, HaroldHarold Wilson | 11 645 616 | 37,2 | 301 / 635  |
| lokakuu 1974 | Wilson, HaroldHarold Wilson | 11 457 079 | 39,3 | 319 / 635  |
| 1979 | Callaghan, JamesJames Callaghan | 11 532 218 | 36,9 | 269 / 635  |
| 1983 | Foot, MichaelMichael Foot | 8 456 934 | 27,6 | 209 / 650  |
| 1987 | Kinnock, NeilNeil Kinnock | 10 029 807 | 30,8 | 229 / 650  |
| 1992 | Kinnock, NeilNeil Kinnock | 11 560 484 | 34,4 | 271 / 651  |
| 1997 | Blair, TonyTony Blair | 13 518 167 | 43,2 | 418 / 659  |
| 2001 | Blair, TonyTony Blair | 10 724 953 | 40,7 | 412 / 659  |
| 2005 | Blair, TonyTony Blair | 9 552 436 | 35,2 | 355 / 646  |
| 2010 | Brown, GordonGordon Brown | 8 606 517 | 29,0 | 258 / 650  |
| 2015 | Miliband, EdEd Miliband | 9 347 324 | 30,4 | 232 / 650  |
| 2017 | Corbyn, JeremyJeremy Corbyn | 12 877 918 | 40,0 | 262 / 650  |
| 2019 | Corbyn, JeremyJeremy Corbyn | 10 269 051 | 32,1 | 202 / 650  |
| 2024 | Starmer, KeirKeir Starmer | 9 686 329 | 33,7 | 411 / 650  |
Aiheesta muualla

Kuvia tai muita tiedostoja aiheesta Työväenpuolue Wikimedia Commonsissa
Työväenpuolueen verkkosivusto (englanniksi)
| n k  Yhdistyneen kuningaskunnan puolueet |
| --- | --- |
Alahuone:  Työväenpuolue (411)  Konservatiivipuolue (121)  Liberaalidemokraatit (72)  Skotlannin kansanpuolue (9)  Sinn Féin (7)  Demokraattinen unionistipuolue (5)  Reform UK (4)  Vihreä puolue (4)  Plaid Cymru (4)  SDLP (2)  Alliance Party (1)  Ulsterin unionistipuolue (1)  Traditional Unionist Voice (1) 
Ylähuone:  Konservatiivipuolue (274)  Työväenpuolue (172)  Liberaalidemokraatit (79)  Demokraattinen unionistipuolue (6)  Ulsterin unionistipuolue (2)  Vihreä puolue (2)  Plaid Cymru (2) 
Skotlanti:  Skotlannin kansanpuolue (64)  Konservatiivipuolue (31)  Työväenpuolue (22)  Vihreät (8)  Liberaalidemokraatit (4) 
Pohjois-Irlanti:  Demokraattinen unionistipuolue (27)  Sinn Féin (26)  SDLP (12)  Ulsterin unionistipuolue (10)  Alliance Party (7)  Vihreä puolue (2)  Traditional Unionist Voice (1)  People Before Profit (1) 
Wales:  Työväenpuolue (30)  Konservatiivipuolue (16)  Plaid Cymru (13)  Liberaalidemokraatit (1) 
Parlamenttien ulkopuolella:  Alba Party  Britain First  Britannian kansallispuolue  British National Front  Mebyon Kernow  Official Monster Raving Loony Party  Yhdistyneen kuningaskunnan itsenäisyyspuolue  Yorkshire Party 
| n k Toinen internationaali (1889–1916) |
| --- | --- |
Kansainväliset järjestöt:  International Socialist Bureau  International Federation of Socialist Young People's Organizations  Women's International Council of Socialist and Labour Organizations 
Jäsenet:  Saksan sosiaalidemokraattinen puolue  Työväenpuolue (Yhdistynyt kuningaskunta)  Työväeninternationaalin ranskalainen osasto  Italian sosialistinen puolue  Italian työväenpuolue  Espanjan sosialistinen työväenpuolue  Venäjän sosiaalidemokraattinen työväenpuolue  Sosialistivallankumouksellinen puolue  Bolševikit  Menševikit  Liettuan, Puolan ja Venäjän juutalaisten Yleinen Työväenliitto  Sionistinen työväenpuolue  Sveitsin sosiaalidemokraattinen puolue  Belgian työväenpuolue  Puolan sosialistipuolue  Bulgarian sosiaalidemokraattinen puolue  Luxemburgin sosialistinen työväenpuolue  Amerikan sosialistinen työväenpuolue  Ruotsin sosiaalidemokraattinen työväenpuolue  Norjan työväen puolue  Sosiaalidemokraatit (Tanska)  Suomen sosialidemokraattinen puolue  Itävallan sosiaalidemokraattinen puolue 
Työväenpuolueen pitkäaikainen puheenjohtaja Harold Wilson oli Yhdistyneen kuningaskunnan pääministeri 1964–1970 ja uudelleen 1974–1976. Kuva vuodelta 1967.
Toisen kauden pääministeri Tony Blair (vas.) Naton ja Venäjän välisessä kokouksessa Yhdysvaltain presidentti George W. Bushin kanssa vuonna 2002.
Parlamenttivaaleissa 2017 valitut edustajat. Punaisella kuvattuna työväenpuolue, joka sai vaaleissa 232 paikkaa. Joka vaalipiiristä valitaan yksi edustaja.
Hakavuoren seurakunta

| Hakavuoren seurakunta |
| --- | --- |
 Hakavuoren kirkko vuonna 1965 ennen seurakunnan perustamista.
Suuntautuminen:  luterilaisuus
Kirkkokunta:  Suomen evankelis-luterilainen kirkko
Hiippakunta:  Helsingin hiippakunta
Rovastikunta:  Huopalahden rovastikunta
Perustettu:  1966
Erotettiin:  Huopalahden seurakunta
Liitetty:  2011
Liitettiin:  Haagan seurakunta
Infobox OKNimi-testi OK: 
Hakavuoren seurakunta oli vuosina 1966–2011 Helsingissä toiminut evankelis-luterilainen seurakunta. Hakavuoren seurakunta erotettiin Huopalahden seurakunnasta vuonna 1966 omaksi seurakunnakseen.
Kirkkoherrat

Seuraavat henkilöt ovat toimineet Huopalahden seurakunnan kirkkoherroina:
1967–1970: Paavo Norri
1971–1987: Esa Santakari
1987–1997: Matti Selin
1997-2011: Eija Köntti
Deník

| Deník |
| --- | --- |

Lehtityyppi:  sanomalehti
Kustantaja:  Vltava Labe Media
Kokonaislevikki:  130 000 (2017)
Perustettu:  2005
Kotikunta:  Praha
Kotimaa:  Tšekki
Ilmestymistiheys:  ma–la
Kieli:  tšekki
Aiheesta muualla
Kotisivu
Deník on tšekkiläinen vuonna 2005 perustettu sanomalehti, joka koostuu Prahassa tuotetusta kansallisesta osasta ja alueellisesta uutisliitteestä, joita tehdään 73 erilaista. Toimituksellisesta linjaltaan lehti on liberaali.
Aiheesta muualla

Lehden verkkosivut (tšekiksi)
Paul Bettany

| Paul Bettany |
| --- | --- |
 Paul Bettany San Diegon Comic-Conissa 2019.
Henkilötiedot
Syntynyt: 27. toukokuuta 1971 (ikä 53) Harlesden, Lontoo, Englanti
Näyttelijä
Aktiivisena:  1994–
Merkittävät roolit:  Geoffrey Chaucer (Ritarin tarina) Charles Herman (Kaunis mieli) Tom Edison (Dogville) Stephen Maturin (Master and Commander: Maailman laidalla) Silas (Da Vinci -koodi) J.A.R.V.I.S. / Vision (Marvel Cinematic Universe)
Aiheesta muualla
IMDb 
Elonet
Paul Bettany (s. 27. toukokuuta 1971 Harlesden, Lontoo) on englantilainen näyttelijä.
Elämäkerta

Bettany syntyi teatteriperheeseen Harlesdenin kaupungissa lähellä Lontoota. Hän muutti jo nuorena itsekseen Lontooseen, jossa hän hankki elantonsa muun muassa katusoittajana. Ollessaan 19-vuotias Bettany pääsi sisään Drama Centre -näyttelijäkouluun, jossa hän aloitti määrätietoisen työskentelyn tullakseen näyttelijäksi. Seuraavina vuosina hän esiintyi useissa teattereissa näytellen esimerkiksi Shakespeare-produktioissa.
Elämäkerta > Ura

Bettanyn ensimmäinen elokuvarooli oli elokuvassa Bent, joka kertoo toisen maailmansodan juutalaisvainoista. Hän jatkoi esiintymistä televisiossa ja elokuvissa. Kansainvälinen läpimurto tapahtui vuonna 2001 Ritarin tarina -elokuvassa, jossa hän esitti keskiaikaista kirjailijaa Geoffrey Chauceria. Tämän jälkeen Bettany on esiintynyt muun muassa elokuvissa Kaunis mieli, Dogville, Master and Commander: Maailman laidalla, Wimbledon ja Da Vinci -koodi. Bettany on voittanut jo monia palkintoja elokuvarooleistaan.
Elämäkerta > Yksityiselämä

Bettany kärsi aikoinaan huumeriippuvuudesta, mutta pääsi sittemmin eroon ongelmasta. Hän meni naimisiin näyttelijä Jennifer Connellyn kanssa vuonna 2003, ja heillä on saman vuoden elokuussa syntynyt poika Stellan, joka on nimetty näyttelijä Stellan Skarsgårdin mukaan. Parin toinen lapsi, tytär, syntyi toukokuussa 2011. Jennifer-vaimolla on myös toinen poika Kai, joka asuu äitinsä luona. Perhe asuu Brooklynissa New Yorkissa.
Filmografia

| 0 | 1 | 2 | 3 |
| --- | --- | --- | --- |
| Vuosi | Nimike | Rooli | Lisätietoja |
| 1997 | Sharpe’s Waterloo | Alankomaiden kuningas Vilhelm II | televisioelokuva |
| 1997 | Bent | Captain |  |
| 1998 | The Land Girls | Philip |  |
| 1998 | Killer Net | Joe Hunter | televisiominisarja |
| 1998 | Coming Home | Edward Carey-Lewis | televisioelokuva |
| 1999 | After the Rain | Steph |  |
| 1999 | Every Woman Knows a Secret | Rob | televisiominisarja |
| 2000 | Gangster No. 1 | Nuori gangsteri |  |
| 2000 | Dead Babies | Quentin |  |
| 2000 | David Copperfield | James Steerforth | televisioelokuva |
| 2000 | The Suicide Club | Shaw |  |
| 2000 | Kiss Kiss, Bang Bang | Jimmy |  |
| 2001 | Ritarin tarina | Geoffrey Chaucer |  |
| 2001 | Kaunis mieli | Charles Herman |  |
| 2002 | The Heart of Me | Rickie |  |
| 2002 | Euston Road | "Y" | lyhytelokuva |
| 2003 | Dogville | Tom Edison |  |
| 2003 | Tuomion päivä | Nicholas |  |
| 2003 | Master and Commander: Maailman laidalla | Tohtori Stephen Maturin |  |
| 2004 | Wimbledon | Peter Colt |  |
| 2006 | Firewall | Bill Cox |  |
| 2006 | Da Vinci -koodi | Silas |  |
| 2008 | Mustesydän  | Tomusormi |  |
| 2008 | Iron Man | J.A.R.V.I.S. | äänirooli |
| 2009 | Nuori Victoria | Lord Melbourne |  |
| 2009 | Creation | Charles Darwin |  |
| 2010 | Legion | Michael |  |
| 2010 | Iron Man 2 | J.A.R.V.I.S. | äänirooli |
| 2010 | The Tourist | Komisario John Acheson |  |
| 2011 | Priest | soturipappi Ivan Isaacs |  |
| 2011 | Margin Call | Will Emerson |  |
| 2012 | The Avengers | J.A.R.V.I.S. | ääni |
| 2013 | Iron Man 3 | J.A.R.V.I.S. | äänirooli |
| 2014 | Transcendence | Max Waters |  |
| 2015 | Mortdecai | Jock Strapp |  |
| 2015 | Avengers: Age of Ultron | Vision | Myös J.A.R.V.I.S.:n ääni |
| 2015 | Legend | Charlie Richardson |  |
| 2016 | Captain America: Civil War | Vision |  |
| 2017 | Manhunt: Unabomber | Theodore Kaczynski | televisiosarja |
| 2017 | Journey’s End  | Osborne |  |
| 2018 | Avengers: Infinity War | Vision |  |
| 2018 | Solo: A Star Wars Story | Dryden Vos |  |
| 2021 | WandaVision | Vision, Valkoinen Vision | televisiosarja |
| 2021 | What If...? | Vision, J.A.R.V.I.S. | äänirooli; televisiosarja |
| 2026 | Vision Quest | Valkoinen Vision | televisiosarja |
Aiheesta muualla

Kuvia tai muita tiedostoja aiheesta Paul Bettany Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Elonet 
Muut:  IdRef
Koria

| Koria (Taajama) |
| --- | --- |
 Koria
 Koordinaatit: 60°50′48″N, 26°36′12″E 
Valtio:   Suomi
Maakunta:  Kymenlaakso
Seutukunta:  Kouvolan seutukunta
Kunta:  Kouvola
Suuralue:  Elimäki Kuusankoski
Pinta-ala:  
 – Maa:  7,98 km²
Väkiluku:  3 808
 – Väestötiheys:  477,2 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2022 mukaiset. [] 
Infobox OKVirheellinen NIMI-arvo: 
| Koria> (Kaupunginosa) |
| --- | --- |
 Korian portti
 Kaupungin kartta, jossa Koria korostettuna.
Kaupunki:  Kouvola
Suuralue:  Elimäki
Kaupunginosa nro:  52
Tilastoalue nro:  51
Pinta-ala:  38 km² 
Väkiluku:  4 154  (2015)
Väestötiheys:  133,9 as./km²
Osa-alueet:  Korian keskusta  Nappa  Napanrinne  Pioneeripuisto  Hiivuri  Hurjanhaka  Sopenpelto  Karisuo  Soppi  Värälä  Tolkkila
Postinumero:  45610 Koria
Naapurikaupunginosat:  Pohjois-Elimäki  Kankaro (Keskusta)  Kymintehdas (Kuusankoski)  Keltti (Kuusankoski)  Myllykoski (Anjalankoski)  Ummeljoki (Anjalankoski)  Kiehuva (Valkeala)
Koria on Kouvolassa sijaitseva taajama ja kaupunginosa Elimäen suuralueella. Koria kuului vuoteen 2009 asti Elimäen kuntaan ja oli kunnan suurin taajama. Korialla asuu yli puolet Elimäen suuralueen asukkaista. Koria sijaitsee valtatie 6:n varrella Kymijoen eteläpuolella Kouvolan keskustaajamasta kuusi kilometriä lounaaseen.
Koria on Kouvolan kuudenneksi suurin kaupunginosa, ja sieltä on kuuden kilometrin matka Kouvolan keskustaan. Vuonna 2015 Korialla asui 4 154 asukasta. Korian keskustan pinta-ala on 0,3 km² ja asukkaita 310. Korian taajamassa asukkaita on 3 876 (31.12.2020). Taajaman pinta-ala on 8,29 neliökilometriä.
Korian keskustassa ja Hurjanhaassa on kerrostaloja, muilla asuinalueilla rivi- ja omakotitaloja. Korian koko äänestysalueen asukasluku on 5 036, tähän alueeseen kuuluu Korian lisäksi Pohjois-Elimäen kaupunginosa. Korian postinumeroalueen (45610 Koria) väkiluku oli 4 874 vuonna 2020.
Korian naapurikaupunginosia ovat Kankaro, Kymintehdas, Keltti, Ummeljoki ja Myllykoski.
Korian asuinalueita ovat Hiivuri, Hurjanhaka, Korian keskusta, Karisuo (Karisuo ja Karisuonkulma), Nappa (Nappa, Napanrinne), Pioneeripuisto ja Sopenpelto. Marttilan alueen rakennustyöt aloitettiin vuonna 2012.
Palvelut ja teollisuus

Korialla on muun muassa kolme kauppaa (S-market, K-Market ja Sale), asiamiesposti, Korian ja Napan ala-asteet, pizzeria, kirjasto, pankki, urheilukenttä, terveysasema (suljettu), apteekki, vanhainkoti ja linja-autoasema.lähde? Alueen teollisuutta ovat muun muassa Fazer, Novita, Korian leipomo ja Korian Palviliha. Korian Hurjanhaassa on Wienerbergerin tiilitehdas. Korialla vuonna 2001 perustetun Kaslink Foodsin hallinto- ja tuotantolaitos sijaitsee Korialla, Tanssilavantiellä.
Korialla toimi 1990-luvun puoliväliin asti pioneerijoukkojen varuskunta eli Kymen Pioneeripataljoona.
Korialla on toiminut myös Keskusosuusliike Hankkija, jonka suurikokoinen, edelleen pystyssä oleva oranssi tehdasrakennus Korian rautatieaseman vieressä on yksi Korian näkyvimmistä maamerkeistä.
Korialla toimi myös kodinkalusteita valmistava Domus, jonka tehdas suljettiin vuonna 2018.
Tapahtumat ja nähtävyydet

Tunnettuja tapahtumia ovat joka toinen vuosi järjestettävät Erämessut ja vuonna 2010 ensimmäistä kertaa järjestetyt PioneeriFestivaalit. Koria-Roll-rockfestivaali järjestettiin pitkän tauon jälkeen jälleen vuonna 2021. Korian kylän läpi kulkee yksi Suomen vilkkaimmista rataosuuksista, Lahti–Kouvola-rata, ja taajama onkin aikojen kuluessa kasvanut rautatien ja varuskunnan myötävaikutuksesta.
Korialla ovat tunnetut Kymijoen ylittävät sillat: museosiltana oleva vuonna 1870 valmistunut Korian silta ja nykyinen Korian ratasilta. Taajaman muita maamerkkejä ovat vesitorni, Suomen Viljavan viljavarasto Napalla ja entinen Hankkijan rehutehdas radan varrella. Kymijoen varressa sijaitsee kauniina kesäpaikkana tunnettu Kallioniemen tanssilava sekä Pioneerimetsän ja Alakylän luontopolut.
Heinä-elokuussa 2019 Kouvolan asuntomessut järjestettiin Korialla Pioneeripuiston alueella.
Väestö > Väestönkehitys

| Korian taajaman väestönkehitys 1980–2017 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 2 740 | 2 740 |
| 1985 | 1985 |    | 3 068 | 3 068 |
| 1990 | 1990 |    | 3 723 | 3 723 |
| 1995 | 1995 |    | 3 885 | 3 885 |
| 2000 | 2000 |    | 4 131 | 4 131 |
| 2011 | 2011 |    | 4 043 | 4 043 |
| 2015 | 2015 |    | 4 021 | 4 021 |
| 2017 | 2017 |    | 4 050 | 4 050 |
Lähde: Tilastokeskus.
Osa-alueet

Korian osa-alueet ovat:
230 - Keskusta
231 - Nappa
232 - Värälä
Yhteydet

Linja-autoasema sijaitsee Korian keskustassa. Korialla on myös rautatieasema, jolla pysähtyvät lähijunat Lahdesta ja Kouvolasta. Korian keskustasta on 129 km Helsinkiin.
Yhteydet > Paikallisliikenne

Paikallisliikenteen linjat:
4: Matkakeskus–Koria–Elimäki
4K: Matkakeskus–Koria–Nappa
21: Kytöaho–Ruotsula–Koria–Kuusankoski–Kymintehdas–Naukio
40: Matkakeskus–Koria–Soppe–Takamaa–Elimäki
41: Matkakeskus–Koria–Nappa–Teuroinen–Elimäki
42: Matkakeskus–Koria–Nappa–Elimäki
43: Koria–Soppe–Takamaa–Elimäki
Palvelulinjat:
P5: Voikkaa–Kuusankoski–Keltti–Koria–Korjala
Muut:
850: Koria–Elimäki
Hki: Matkakeskus–Elimäki
Junaliikenne:
O: Kotka–Lahti (pysähdyspaikat: Lahti, Villähde, Nastola, Uusikylä, Kausala, Koria, Kouvola, Myllykoski, Inkeroinen, Tavastila, Kymi, Kyminlinna, Paimenportti, Kotka ja Kotkan satama)
Z: Kouvola–Helsinki
Kuvia

Korian kirkko
Korian ABC-liikennemyymälä Valtatien 6 varrella
Kymen paviljonki Valtatien 6 varrella
Hankkijan tehdas Korialla
Korian koulun kivikoulu, joka on valmistunut vuonna 1930 ja on koulun kolmesta rakennuksesta toiseksi vanhin
Korian rautatiesilta
Korian keskustaa
Korian Pioneerikoulu
Välimatkat

Kouvolan keskusta 6 km
Kotka 57 km
Porvoo 79 km
Helsinki 129 km
Aiheesta muualla

Kuvia tai muita tiedostoja aiheesta Koria Wikimedia Commonsissa
Korian kartta (Arkistoitu – Internet Archive)
Kouvola
| --- | --- |
Kouvolan suuralue:  Kangas  Kaunisnurmi  Sarkola  Vahtero  Käpylä  Tornionmäki  Lehtomäki  Kankaro  Mielakka  Tykkimäki  Korjala 
Kuusankosken suuralue:  Mäyrämäki  Ruotsula  Rantakulma  Voikkaa  Mattila  Pilkanmaa  Tähtee  Mäkikylä  Naukio  Kuusaa  Kuusaanniemi  Keltti 
Anjalankosken suuralue:  Myllykoski  Inkeroinen  Sippola  Kaipiainen  Muhniemi 
Valkealan suuralue:  Niinistö  Valkealan kirkonkylä  Jokela  Kiehuva  Aitomäki  Utti  Selänpää  Tuohikotti  Vekaranjärvi 
Elimäen suuralue:  Koria  Vilppula  Elimäen kirkonkylä  Villikkala 
Jaalan suuralue:  Jaala  Karijärvi 
Korian rautatieasema
R. L. Burnside

| R> L. Burnside |
| --- | --- |
 R.L. Burnside
Henkilötiedot
Syntynyt: 23.11.1926 Harmontown, Mississippi, Yhdysvallat
Kuollut: 1.9.2005 Memphis, Tennessee, Yhdysvallat
Ammatti:  muusikko
Muusikko
Laulukielet:  englanti
Aktiivisena:  1960–2005
Tyylilajit:  blues Hill Country Blues
Soittimet:  kitara
Levy-yhtiöt:  Fat Possum, Swingmaster Records, High Water Records,
  [ Muokkaa Wikidatassa ] [ ohje ]  
R. L. Burnside (23. marraskuuta 1926 – 1. syyskuuta 2005) oli yhdysvaltalainen blueslaulaja, lauluntekijä ja kitaristi. Hän soitti musiikkia suurimman osan elämästään mutta sai vain vähän tunnustusta ennen 1990-luvun alkua. 1990-luvun alussa R. L. Burnside sai huomiota levy-yhtiönsä Fat Possum Recordsin ansiosta. Levy-yhtiö alkoi markkinoida bluesia nuorelle yleisölle, etenkin punk- ja garage rock -piireissä, ja se avasi uusia ovia myös Burnsiden musiikille. Etenkin yhteistyö vaihtoehtorock-yhtye Jon Spencer and the Blues Explosionin kanssa toi hänen musiikkinsa laajempaan tietoisuuteen.
Historia > Varhaiset vuodet

R. L. Burnside syntyi 23. marraskuuta 1926 Harmontownissa Mississippissä.  Hänen etunimensä R. L viittaa todennäköisesti nimeen Robert Lee, mutta ystävät kutsuivat häntä usein nimillä Rule tai Rural. Hän alkoi soittaa kitaraa nuorena saatuaan instrumentin langoltaan. Hänen suurin vaikutteensa oli bluesmuusikko Mississippi Fred McDowell.
Toisen maailmansodan jälkeen Burnside muutti Chicagoon, missä hän näki usein Muddy Watersin esiintyvän. Watersin slidekitara-tekniikka vaikutti Burnsideen syvästi. Hänen muita innoittajia olivat John Lee Hooker ja Lightnin' Hopkins. Chicagon elämä osoittautui kuitenkin liian kovaksi hänen makuunsa, ja hän muutti pian takaisin Mississippiin, missä hän tapasi tulevan vaimonsa Alice Maen. He olivat naimisissa yli viisikymmentä vuotta. Suurimman osan aikuiselämästään Burnside työskenteli puuvillan viljelijänä ja maatilan koneiden kuljettajana. Hän soitti bluesia pääasiassa viikonloppuisin. 1950-luvulla hän ajautui vaikeuksiin ja joutui Parchmanin vankilaan. Vuoden 1994 kertomuksessaan hän sanoi, että tuomio liittyi varastettujen tavaroiden kuljetukseen, mutta myöhemmin hän myönsi myös tappaneensa ihmisen. Hän sanoi usein: ”En tarkoittanut tappaa häntä. Ammuin vain päähän. Kuolema oli hänen ja Jumalansa välinen asia.”